Burjassot proposa un taller de programació informàtica per a dir “NO” al menjar ràpid
2025-07-24

Aquest mes de maig, dins de les activitats d’Animació Lectora i foment de la lectura de les Biblioteques Municipals de Burjassot, es donarà l’oportunitat als joves d’entre 7 i 12 anys de participar en un taller en el qual podran dir “no al menjar porqueria”.

Aquest taller, que arriba amb el nom “No al menjar ràpid, no al menjar porqueria”, s’emmarca dins del projecte de Biblioteques Sostenibles, que té com a objectiu contribuir a l’enfortiment d’una societat compromesa amb els valors de l’Agenda 2030 i els ODS i integrar l’Agenda 2030 i els ODS a les biblioteques públiques de la Comunitat Valenciana. Per a això, novament la Fundació MUSOL serà la que desenvolupe aquest taller a la Casa de Cultura del municipi.

Serà el dimarts 16 de maig, a les 18.00 hores i, per a participar és necessari inscriure’s en aquest ENLLAÇ. Concretament, els participants aprendran a dissenyar un videojoc.